open-index/open-wikipedia-markdown huggingface dataset:
Rose Glass

**Rose Glass** (s. 1990 Lontoo) on englantilainen elokuvaohjaaja ja -käsikirjoittaja. Hän ohjasi viisi lyhytelokuvaa, ennen kun hänen debyyttiohjauksensa, psykologinen kauhuelokuva *[[Saint Maud]]* (2019) sai ensi-iltansa. Elokuva oli ehdolla kahteen Bafta-palkintoon vuoden 2021 gaalassa. Glass oli myös ehdolla British Independent Film Awards -gaalassa parhaan debyyttiohjauksen kategoriassa.

Glassin toinen ohjaus, romanttinen trilleri *[[Love Lies Bleeding]]* sai ensi-iltansa vuonna 2024.

## Filmografia

## Lähteet

## Aiheesta muualla
*
Lakshmi Shankar

**Lakshmi Shankar** (1926 Pohjois-Intia – 30. joulukuuta 2013 Simi Valley, Kalifornia) oli intialainen laulaja, tanssija ja näyttelijä. Hänestä käytettiin myös lempinimeä "Lakshmiji".

Shankar tuli alun perin tunnetuksi Intiassa Uday Shankarin tanssiseurueesta jo teini-ikäisenä. Hän sai siellä mainetta myös elokuvanäyttelijänä. Shankar sai bharata natyam -koulutusta äitinsä kannustamana. Jokin sairaus esti Shankaria jatkamasta työtään tanssijana, mutta hän saavutti myöhemmin menestystä perinteisen hindustanilaisen musiikin laulajana. 1940-luvulla hän työskenteli Jawaharlal Nehrun *[[The Discovery of India]]n* sovituksen esityksessä. Hän meni naimisiin käsikirjoittaja Rajenda Shankarin (Ravi Shankarin vanhempi veli) kanssa. Hindustanilaista musiikkia hänelle opettivat Ustad Abdul Rehman Khan ja myöhemmin Ravi Shankar. Shankar edusti laulajana patiala gharana -koulukuntaa. Hän lauloi khyaleja, thumreja ja bhajaneita. Lisäksi hän äänitti tamilinkielisiä kansanlauluja ja osallistui työhön sekä elokuvissa että televisiodokumenteissa. 

Shankar teki ensimmäiset esiintymisensä Intian ulkopuolella vuosina 1962–1963, jolloin kiersi länsimaissa Ravi Shankarin kanssa. Länsimaissa Shankar tuli monille tutuksi yhteistyöstään George Harrisonin kanssa. Hän oli myös henkilökohtaisessa elämässään Harrisonin läheinen ystävä. Shankar lauloi Richard Attenborough'n elokuvassa *[[Gandhi (elokuva)|Gandhi]]*. Hän äänitti 1960-luvulla World Pacificille albumin *The Voice of Lakshmi Shankar*. Hän teki levytyksiä myös muun muassa EMI Indialle ja RCA Recordsille. Shankar asui 1980-luvulta lähtien Los Angelesissa ja jatkoi kansainvälistä kiertueuraansa vieraillen usein myös synnyinmaassaan. Hän lisäksi opetti musiikkia. Vuonna 2009 Shankar oli ehdolla Grammy-palkinnon saajaksi parhaan perinteisen maailmanmusiikin albumin kategoriassa levystä *Dancing In The Light.*.

## Lähteet

## Aiheesta muualla
*
Karin Värmefjord

**Karin Irene Värmefjord Brändström** (2. elokuuta 1944 Tierp – 10. helmikuuta 1989 Ludvika) oli Ruotsin ensimmäinen naispuolinen poliisimestari. Hän oli pastorin tytär, ja perhe muutti usein. Värmefjord kirjoitti ylioppilaaksi Falunissa vuonna 1963 ja hakeutui Tukholman yliopistoon, josta hän valmistui juristiksi vuonna 1971. Tämän jälkeen hänet valittiin poliisijohtajakoulutukseen Solnaan. Valmistuttuaan hän työskenteli aluksi sihteerinä, kunnes hänestä vuonna 1978 tuli Karlskogan poliisitarkastaja ja lopulta vuonna 1981 Ludvikan poliisimestari.

## Lähteet
Barbro Svinhufvud

**Dagmar Barbro Margareta Svinhufvud** (o.s. **Adams-Ray**; 7. syyskuuta 1909 Tukholma – 22. heinäkuuta 1991 Djursholm) oli ruotsalainen radio- ja televisiotoimittaja. Hän toimi urallaan muun muassa Ruotsin radion lastenohjelmien päällikkönä sekä Ruotsin television ulkomaisten ohjelmien osaston johtajana. Svinhufvud myös kirjoitti lastenkirjoja.

## Opiskelu
Svinhufvud suoritti ylioppilastutkinnon Wallinska skolanissa Tukholmassa vuonna 1930 ja opiskeli teatteritiedettä Olga Björkegren Fåhraeusin, Julia Håkanssonin ja Gösta Ekmanin johdolla vuosina 1930–1933. Hän aloitti opinnot Tukholman yliopistossa syyskuussa 1933 ja opiskeli kesällä 1934 Bristolin yliopistossa sekä kesällä 1935 Pariisin Sorbonnessa.

## Ura
Svinhufvud toimi Tukholman korkeakoulujen naisten opiskelijayhdistyksen puheenjohtajana syksystä 1936 syksyyn 1937 ja Tukholman yliopiston opiskelijayhdistyksen hallituksen puheenjohtajana vuosina 1936–1937. Hän suoritti maisterin tutkinnon Tukholman yliopistossa 6. marraskuuta 1937.

Svinhufvud työskenteli eri kouluissa, pääasiassa Tukholmassa. Hän aloitti työskentelyn Radiotjänstissä (nyk. Sveriges Raio) 6. lokakuuta 1941 ja perusti Ruotsin radion naisyhdistyksen vuonna 1943. Hän toimi lastenohjelmien osaston päällikkönä Radiotjänstissä 1. huhtikuuta 1953 alkaen.

Svinhufvudista tuli Ruotsin television ohjelmavastaava 1960 ja suunnittelupäällikkö marraskuussa 1961. Hän toimi Sveriges Radionin varajohtajana ulkomailla 12. helmikuuta 1963 alkaen ja kansainvälisenä johtajana syyskuusta 1964 lähtien. Hän toimi myös Sveriges Radionin ulkomaanohjelmien osaston johtajana 10. kesäkuuta 1969 – 1. heinäkuuta 1972.

## Lähteet

## Aiheesta muualla
Eve Babitz

**Eve Babitz** (13. toukokuuta 1943 – 17. joulukuuta 2021) oli yhdysvaltalainen kirjailija, esseisti ja taiteilija. Hänet tunnetaan parhaiten Los Angelesia ja sen kulttuurielämää koskevista kirjoituksistaan. Lisäksi hän kirjoitti useisiin julkaisuihin, kuten Ms.- ja Esquire-lehtiin. Hän suunnitteli myös 1960-luvun lopulla levynkansia useille yhtyeille, muun muassa The Byrdsille, Buffalo Springfieldille ja Linda Ronstadtille.

Kustantajat New York Review Books, Simon & Schuster sekä Counterpoint Press ovat julkaisseet Babitzin tuotantoa on uudelleen vuodesta 2010 lähtien, joka on johtanut kirjailijan uuteen suosioon ja kulttimaineeseen 2010-luvulla.

## Lapsuus
Babitz syntyi 13. toukokuuta 1943 Hollywoodissa, Kaliforniassa. Hän oli taiteilija Maen ja 20th Century Foxille soittaneen klassisen viulistin Sol Babitzin tytär. Säveltäjä Igor Stravinsky oli Babitzin kummisetä sekä tämän vanhempiensa hyvä ystävä. Babitz oli venäjänjuutalaista ja cajun sukuperää. Hän kävi lukion Hollywood High Schoolissa.

## Ura
Babitzin sai ensimmäisen kerran huomiota vuonna 1963 ollessaan 20 Julian Wasserin ottaman valokuvan myötä. Valokuvassa alaston Babitz pelaa shakkia taiteilija Marcel Duchampin kanssa Pasadena Art Museumissa.

Babitz aloitti uransa taiteilijana suunnittelemalla levynkansia 1960-luvun lopulla. Hänen ensimmäiset kirjansa *[[Eve's Hollywood]]* (1974) ja *[[Slow Days, Fast Company]]* (1977) ovat puolifiktioituja kuvauksia Babitzin elämästä.

## Yksityselämä
Babitz on seurustellut muun muassa laulaja ja runoilija Jim Morrisonin, taiteilijoiden Edward- ja Paul Ruschan sekä koomikko ja kirjailija Steve Martinin, näyttelijä Harrison Fordin ja kirjailija Dan Wakefieldin kanssa.

Babitz kuoli Huntingtonin tautiin Ronald Reagan UCLA Medical Centerissä Los Angelesissa 17. joulukuuta 2021 78-vuotiaana.

## Teokset

#### Fiktio

* *Eve's Hollywood* (1974)
* *Slow Days, Fast Company: The World, The Flesh, and L.A.* (1977)
* *Sex and Rage: Advice to Young Ladies Eager for a Good Time* (1979)
* *L.A. Woman* (1982)
* *Black Swans: Stories* (1993)

#### Tietokirjallisuus

* *Fiorucci, The Book* (1980)
* *Two by Two: Tango, Two-step, and the LA Night* (1999)
* *I Used Be Charming: The Rest of Eve Babitz* (2019)

## Lähteet

## Kirjallisuutta

* Lili Anolik: *Hollywood’s Eve: Eve Babitz and the Secret History of L.A.* (2019)
* Lili Anolik: *Didion & Babitz* (2024)
Marianne Sivertsen Næss

**Marianne Sivertsen Næss** (s. 28. maaliskuuta 1974 Hammerfest) on norjalainen työväenpuolueen poliitikko ja Norjan nykyinen kalastus- ja meriministeri huhtikuusta 2024. Hän on istunut suurkäräjillä vuodesta 2021. Aiemmin Næss on toiminut kotikauounkinsa Hammerfestin apulaispormestarina 2011–2019 ja pormestarina 2019–2021. Koulutukseltaan hän on opettaja.

## Lähteet

## Aiheesta muualla

* ''Marianne Sivertsen Næss'' Norjan suurkäräjien verkkosivuilla
Tara Davis-Woodhall

**Tara Davis-Woodhall** (o.s. **Davis**, s. 20. toukokuuta 1999) on yhdysvaltalainen yleisurheilija. Hän on pituushypyn olympiavoittaja ja maailmanmestari.

Davis-Woodhall voitti alle 18-vuotiaiden MM-kilpailuissa 2015 kultaa pituushypyssä tuloksella 641&nbsp;cm. Hän osallistui myös kolmiloikkaan, jossa hän sijoittui yhdeksänneksi. Alle 20-vuotiaiden Pan-Amerikan mestaruuskilpailuissa 2017 hän voitti kultaa pituushypyssä ja 4&nbsp;×&nbsp;100 metrin viestijuoksussa sekä saavutti hopeaa 100 metrin aitajuoksussa. Alle 20-vuotiaiden MM-kilpailuissa 2018 hän saavutti pronssia pituushypyssä.

Davis-Woodhall voitti vuonna 2021 Yhdysvaltain yliopistomestaruuden pituushypyssä sekä sisäradoilla tuloksella 693&nbsp;cm että ulkoradoilla tuloksella 670&nbsp;cm. Hän ylitti seitsemän mestrin rajan ensimmäisen kerran maaliskuussa 2021 Austinissa tuloksellaan 714&nbsp;cm. Yhdysvaltain olympiakarsinnoissa hän sijoittui Brittney Reesen takana toiseksi tuloksella 704&nbsp;cm. Tokion olympialaisissa hän hyppäsi karsinnassa tuloksen 685&nbsp;cm ja loppukilpailussa tuloksen 684&nbsp;cm, jolla hän sijoittui kuudenneksi.

Davis-Woodhall ylitti sekä vuonna 2022 että vuonna 2023 hyväksyttävissä oloissa seitsemän metrin rajan kerran mutta ei parantanut ennätystään. Hän voitti vuonna 2023 Yhdysvaltain ulkoratojen mestaruuden. Budapestin MM-kilpailuissa 2023 hän teki loppukilpailussa tuloksen 691&nbsp;cm ja saavutti hopeaa 23 senttimetriä Serbian Ivana Vuletalle hävinneenä. Vuonna 2024 Davis-Woodhall voitti Yhdysvaltain sisäratamestaruuden uudella ennätykselllään 718&nbsp;cm. Sisäratojen MM-kilpailuissa 2024 hän voitti kultaa tuloksella 707&nbsp;cm. Hän hyppäsi ennätyksensä 717&nbsp;cm Atlantassa toukokuussa 2024. Hän voitti Yhdysvaltojen olympiakarsinnan sekä olympiakultaa Pariisissa tuloksella 710. Vuonna 2025 hän voitti Yhdysvaltojen-mestaruuden sekä maailmanmestaruuden Tokiossa tuloksella 713.

Tara Davis-Woodhallin puoliso on paralympialaisten yleisurheilumitalisti Hunter Woodhall.

## Lähteet
Enni Vanhatapio

**Enni Vanhatapio** (s. 1991 Haukipudas) on suomalainen kirjailija ja kielenkääntäjä.

## Elämä
Vanhatapio kirjoitti ylioppilaaksi Oulun Lyseon lukiosta. Tämän jälkeen hän lähti opiskelemaan kulttuuriantropologiaa sekä hindin kieltä Lontooseen, jossa hän on asunut vuodesta 2010. Vanhatapio asui myös vuoden Jaipurissa Intiassa, jossa hän työskenteli vapaaehtoisena naisten turvakodissa. Hän on työskennellyt naisten turvakodeissa sosiaaliohjaajana myös Lontoossa ja tehnyt työtä asunnottomien nuorten parissa.

Vanhatapio solmi kustannussopimuksen Gummeruksen kanssa syksyllä 2017. Huhtikuussa 2018 ilmestyi hänen ensimmäinen teoksensa, romaani *Absentia*, joka käsittelee lähisuhdeväkivaltaa ja sisaruutta. Vanhatapio oli teoksesta ehdolla Helsingin Sanomien kirjallisuuspalkinnon saajaksi. Vuonna 2022 ilmestyi hänen toinen romaaninsa *Tyttöystävä* (Otava).

## Julkaisut
### Romaanit
* *Absentia* (Gummerus, 2018)
* *Tyttöystävä* (Otava, 2022)

### Käännökset
* *Keskiyöllä kaikki päättyy* (Otava, 2023; alkuperäisteos: *It ends at midnight*, Harriet Tyce)
* *Reykjavik* (Tammi, 2023; alkuperäisteos: *Reykjavík*, Katrín Jakobsdóttir & Ragnar Jónasson)
* *Kaivattu kuolema* (Otava, 2024; alkuperäisteos: *Hope to die*, Cara Hunter)

## Lähteet
Rick Trevino

**Rick Trevino** (s. 16. toukokuuta 1971 Houston, Texas) on yhdysvaltalainen muusikko.

Trevinon isä soitti bassoa ja kitaraa tejano-yhtyeessä Neto Perez & the Originals 1960–1970-luvuilla. Trevino alkoi käydä pianotunneilla 6-vuotiaana. Myöhemmin hän opetteli myös kitaransoiton ja soitti yläaste- ja lukioiässä rock & roll -yhtyeissä. Hän opiskeli lyhyesti Texas A&M -yliopistossa ennen levytyssopimusta.

Trevino allekirjoitti artistisopimuksen vuonna 1993 Columbia Recordsin (Sony) kanssa. ”Just Enough Rope” (”Bastante cordón”) on ensimmäinen valtavirran countrysingle, josta on erilliset englannin- ja espanjankieliset versiot. ”Bastante cordón” sisältyy espanjankieliseen, kultalevyn myyntirajan ylittäneeseen esikoisalbumiin *Dos mundos*, joka julkaistiin vuonna 1993. Englanninkielinen ”Just Enough Rope” julkaistiin *Rick Trevino* -nimisellä albumilla seuraavana vuonna.

Albumi *Looking for the Light* ja sen espanjankielinen versio *Un rayo de luz* julkaistiin vuonna 1995. Kappale ”Bobbie Ann Mason” sijoittui kuudenneksi Billboardin Hot Country Songs -listalla.

Kappale ”Running Out of Reasons to Run” albumilta *Learning as You Go* (1996) vietti viikon Billboardin countrylistan kärjessä helmikuussa 1997 ja pysyi listalla vielä kaksikymmentäkaksi viikkoa. ”Learning As You Go” ja ”She Can’t Say I Didn’t Cry” saavuttivat myös kärkisijan Radio & Recordsin countrylistalla. 

Sony irtisanoi levytyssopimuksen taiteellisten näkemyserojen takia vuonna 1998. Hän teki sopimuksen Warner Bros. Nashvillen kanssa vuonna 2003, mutta albumit *In My Dreams* ja *Whole Town Blue* eivät päässeet listoille ja niiden myynti oli vaatimatonta.

1990-luvun lopulla Trevino liittyi latinalaisamerikkalaisten muusikoiden superyhtyeeseen nimeltä Los Super Seven. Yhtye voitti Grammyn vuonna 1998 parhaasta meksikolais-amerikkalaisen musiikin esityksestä (Best Mexican-American Performance) esikoisalbumillaan *Los Super Seven*. Hyvän arvostelun sai myös  Los Super Sevenin toinen albumi *Canto* (2001), jolla Trevino lauloi kappaleet ”El que siembra su maíz” ja ”Paloma guarumera”. Trevino julkaisi vuonna 2001 albumin *Mi son* (2001), joka sisältää yhdeksän latinalaisamerikkalaista kappaletta ja yhden countrylaulun. 

## Diskografia (valikoima)
### Studioalbumit
* *Dos mundos* (1993)
* *Rick Trevino* (1994)
* *Looking for the Light* (1995)
* *Un rayo de luz* (1995)
* *Learning as You Go* (1996)
* *Mi vida eres tu* (1996)
* *Mi son* (2001)
* *In My Dreams* (2003)
* *Oh ven, Emanuel* (joulualbumi, 2009)
* *Whole Town Blue* (2011)

### Kokoelma-albumit
* *Best of Rick Trevino* (1997)
* *El corazón de Rick Treviño* (1999)
* *Super Hits* (1999)
* *Nuestra tradición* (2007)

## Lähteet
* Discogs

### Viitteet
Julie Holland

**Julie Holland** on yhdysvaltalainen psykofarmakologiaan erikoistunut psykiatri ja kirjailija. Vuosina 1996–2005 hän johti viikonloppuisin newyorkilaisen Bellevue-sairaalan psykiatrista päivystystä ja on sen jälkeen tarjonnut yksityistä psykoterapiaa sekä työskennellyt lääketieteellisenä valvojana Multidisciplinary Association for Psychedelic Studies -yhdistyksen psykedeelitutkimuksissa. Holland on kirjoittanut bestsellerit *Moody Bitches* ja *Weekends at Bellevue*, joista jälkimmäinen kertoo hänen ajastaan Bellevue-sairaalassa.

## Teokset
* 
* 
* 
* 
* 

## Lähteet

## Aiheesta muualla
* Julie Hollandin kotisivut
Quérénaing

**Quérénaing** on kunta Pohjois-Ranskassa Nordin departementissa Hauts-de-Francen alueella. Se sijaitsee noin kahdeksan kilometriä Valenciennesin kaupungista etelään.

Quérénaing mainitaan ensimmäisen kerran muodossa *Kenirinacum* Pyhän saksalais-roomalaisen keisarikunnan keisarin Otto I:n diplomissa, josta käy ilmi, että kylä on riippuvainen Crespinin luostarista. Kylässä oleva Saint-Landelainin kirkko on nimetty Crespinin luostarin perustajan pyhän Landelainin mukaan. 

## Urheilu
Kunnassa on Pariisi–Roubaix kaksi maantiepyöräkilpailussa käytettävää kivitieosuutta eli pavéa. Verchain-Maugré-Quérénaing osuuden pituus on 2 000 metriä ja nousu 55 metriä. Maing-Quérénaing osuuden pituus on 3 000 metriä ja nousu 59 metriä.

## Lähteet

## Aiheesta muualla
Kaisu Kaarima

**Anna-Katri ”Kaisu” Kaarima** (o.s. **Tuppurainen**, 27. maaliskuuta 1915 – 15. elokuuta 2024) oli pitkäikäinen suomalainen.

Kaarima muutti Piikkiöön 1930-luvulla. Hän työskenteli englannin ja saksan kielten opettajana Toivonlinnan kristillisessä yhteiskoulussa.

## Lähteet
Chott Melrhir

**Chott Melrhir** (myös *Chott Melghir*, ) on laskujoeton suolajärvi Algerian Saharassa. Se sijaitsee Aurèsvuorten eteläpuolella 35 metriä merenpinnan alapuolella.

Chott Melrhir on sarja painanteita, jotka syntyivät Atlas-vuoriston muodostumisen yhteydessä miljoonia vuosia sitten. Vaikka Chott Melrhir -järvi kattaa noin 6 700 neliökilometriä, se on suurimman osan vuodesta kuiva tai siinä on vain vähän vettä. Silti sitä pidetään Algerian suurimpana järvenä. Suola-allas sijaitsee noin 60 kilometriä Biskrasta ja noin 85 kilometriä El Ouedista ja Touggourtista etelään. Se on merenpinnan alapuolella ja Algerian alin kohta.

Useasta altaasta koostuva järvi tai suolatasanko eli sebkha kuuluu Algerian El Ouedin ja El Meghaîerin maakuntiin. Aurèsvuorilta virtaava El Arab ja muut vadit sekä pohjavesi muodostava muutaman sentin vesikerroksen, jonka alla on 5–10 sentin suolakerros. Järven valuma-alue on 68&nbsp;500 neliökilometriä.

Chott Melrhirin alueella sataa hyvin harvoin, mutta talven sateiden aikana monet ympäröivien alueiden wadit, jotka ovat kuivia uomia, virtaavat järveen ja täyttävät sen vedellä. Tärkeimmät Chott Melrhiriin laskevista wadeista ovat Arab ja Djedi, joista jälkimmäinen on yksi Saharan suurimmista joista. Djedi saa alkunsa noin 1 400 metrin korkeudesta Saharan Atlasvuoristosta.

Chott Melrhirin suolaisen veden olosuhteisiin on sopeutunut 72 kasvilajia, joista jopa 14 lajia on alueelle ominaisia. Eläinkunta käsittää villisikoja, kultasakaaleja, jäniksiä, kettuja sekä useita lintulajeja. Alueella paimennetaan lampaita. Chott Melrhir muodostaa 5&nbsp;515 neliökilometrin laajuisen Ramsar-alueen.

## Lähteet
Annukka Ylivaara

**Annukka Ylivaara** on suomalainen everstiluutnantti ja Suomen maavoimien historian ensimmäinen nainen pataljoonan komentajana, kun hänet nimitettiin Uudenmaan jääkäripataljoonan komentajaksi toukokuusta 2022. Aiemmin hän on toiminut puolustusvoimien komentajan adjutanttina sekä tehtävissä Jääkäriprikaatissa, Lapin jääkäripataljoonassa ja Pääesikunnassa.

Ylivaara syntyi Sodankylässä ja tulee sotilasperheestä. Vuonna 2004 hän valmistui Kadettikoulusta ja vuonna 2017 yleisesikuntaupseeriksi maasotalinjalla Maanpuolustuskorkeakoulusta. Yleisesikuntaupseerikurssin diplomityön otsikkona oli ”Tulevaisuuden arviointi strategisessa tiedustelussa”.

## Lähteet
Yocto Project

**Yocto Project** on Linux Foundationin työryhmä, joka on perustettu vuonna 2010. Projektin tavoitteena on tarjota välineitä, jotka auttavat räätälöityjen Linux-pohjaisien järjestelmien kehittämisessä sulautettuihin järjestelmiin. Vuonna 2011 projekti julkaisi julkaisuversion 1.0 ja ilmoitti Yocto Project Steering Groupin muodostamisesta. Projekti toimii yhteistyössä muun muassa OpenEmbeddedin kanssa.
Projekti julkaisee kahdesti vuodessa päivitysversion ohjelmistosta. Yocto käyttää OpenEmbedded Projectin käännösjärjestelmää ja jakaa useita komponentteja. Yocto julkaisee referenssi/esimerkkikonfiguraatiota (Poky) testaamiseen. Projekti käyttää testaamiseen tarkoitettua infrastruktuuria ja projektiin kuuluu useita toisiinsa integroituvia työkaluja. Projektin jäseniä ovat yksittäiset kehittäjät, sulautettujen järjestelmien valmistajat, puolijohdeteollisuuden yritykset sekä käyttöjärjestelmien kehittäjät. Yocto-projektin avulla kokonaisen käyttöjärjestelmän luo lähdekoodista nopeasti ja se on tämän jälkeen muokattavissa omiin tarpeisiin. Lähtökohtana ovat validoidut ohjelmistot (työkalut, ydin ja käyttäjäavaruus). Yocto ei ole riippuvainen arkkitehtuurista ja se tukee kaikkia merkittäviä sulautetuissa järjestelmissä käytettyjä suoritinarkkitehtuureja (muun muassa ARM, PowerPC, MIPS) sekä valmistajien omia ratkaisuja. Projekti tukee emulaatiota QEMUlla.

Projektin tarkoitus on toimia projektien *ekosysteeminä* eikä vain yksittäisenä avoimen lähdekoodin projektina. Projektiin kuuluvat muun muassa BitBake-käännösjärjestelmä, EGLIBC (sulautettuihin järjestelmiin tarkoitettu versio Glibc-kirjastosta), Matchbox-ikkunointijärjestelmä sekä Pseudo hallinta- ja simulointiympäristö. Projektissa on Wayland-tuki Weston-kompositoijalla ja Mesa 3D-kirjastolla.

Lähtökohtana on alustan konfiguraatio ja "reseptit", joilla käännösjärjestelmä (BitBake) osaa hakea lähdekoodit, lisää niihin halutut muutokset, käyttää konfiguraation ja käännöksen sääntöjä, suorittaa testaamisen ja käännöksien paketoinnin. BitBake oli alkujaan osa OpenEmbedded-projektia ja se sai inspiraationsa Gentoo-projektin Portage-paketinhallintajärjestelmästä.

## Käyttökohteet
Projektin käyttökohteita on vaikea tietää, koska käyttäjien ei tarvitse sitä kertoa. Eräitä käyttökohteita ovat muun muassa autot (Automotive Grade Linux), televisiot ja tulostimet.

## Lähteet

## Aiheesta muualla
* Viralliset verkkosivut 
* Yocto Project Documentation 
* The Architecture of Open Source Applications (Volume 2) - The Yocto Project
Rattoradio

**Rattoradio** (RDS nimi: **Ratto :D**) on oululaisten kor­kea­kou­lu­opis­ke­li­joi­den ja alumnien yhdessä tekemä Wappu­radio. Rattoradio kuuluu sekä nettiradiona että radioaalloilla (91,6 MHz) Oulun alueella noin parin viikon ajan joka vappu. Lähetyksiä on tehty vuodesta 2012 lähtien.

## Lähteet

## Aiheesta muualla
* Rattoradio.fi
* Facebook
* Instagram
Ellinoora Ojala

**Ellinoora Ojala** (s. 16. lokakuuta 1998) on suomalainen pesäpalloilija. 

Ojala edustaa kaudella 2025 Naisten Ykköspesiksessä pelaavia Haminan Palloilijoita. Hänen kasvattajaseuransa on Hämeenlinnan Paukku. Ojala on pelannut Superpesistä Haminan Palloilijoissa ja Lappeenrannan Pesä Yseissä. Naisten Ykköspesistä Ojala on pelannut Haminan Palloilijoiden lisäksi Kuusankosken Puhdissa,  Janakkalan Janassa sekä Hämeenlinnan Paukussa.  Ulkokentällä Ojala pelaa kakkoskopparina. ja sisäpelissä vaihtajana. Kaudeksi 2025 Ojala on valittu toiseksi Haminan Palloilijoiden joukkueen varakapteeneista. Ojala on Haminan Vallikentän kakkospuolen katsomon suosikkipelaaja.

Ojala on pelannut 44 Superpesiksen runkosarjan ottelua. Näissä otteluissa hän on lyönyt kaksi tavallista juoksua, tuonut kolme juoksua ja kerännyt 22 kärkilyöntipistettä. Ojala on pelannut kaksi Superpesiksen alempien pudotuspelien ottelua. Näissä otteluissa hän on tuonut yhden juoksun ja kerännyt yhden kärkilyöntipisteen. Naisten Ykköspesiksessä Ojala on pelannut 149 runkosarjan ottelua, joissa hän on lyönyt 1+23 juoksua, tuonut 24, sekä löynyt 242 kärkilyöntiä. Tilastot päivitetty kauden 2024 jälkeen.

## Lähteet
Glitter (Melon albumi)

**Glitter** on suomalaisen rap-artisti Melon vuonna 2021 julkaistu albumi. Albumilta julkaistiin tuplasingle ”e” / ”Moncler”. Albumin julkaisi levy-yhtiö Skorpioni. 

## Kappaleet
# 
# 
# 
# 
# 
# 
# 
# 
# 
# 
# 
# 

## Tuottajat
* 4eva (1,2,3,4,5,6,7,8,9,10,11,12)
* Kuiva H (3,4,5,7,9,10)
* 1ilmari (7)
* star boy (7)
* MELO (10)

## Lähteet
Sexmanen diskografia

Suomalaisen rap-artisti **[[Sexmane|Sexmanen]] diskografia**.

## Albumit

## Singlet

## Vierailijana

## Musiikkivideot

* *AIKAKONE (2018)*
* *2NAAMAA (2019)*
* *Starboy (2019)*
* *Fiilis (2021)*
* *40K (2022)*
* *Sekavaa ja hiton vaikeet (2022)*
* *Gorilla (2022)*
* *Sexshow (2022)*
* *Stadii (2023)*
* *HALLILLE (2023)*
* *MANIA (2024)*
* *Mama We Made It (2024)*
* *V!ttu (2024)*
Šumsk

**Šumsk** (, vuosina 1960-1999 **Šumske** (Шумське), on kaupunki Ukrainan Ternopilin alueen Kremenetsin piirissä. Šumsk sijaitsee Dneprin vesistöön kuuluvan Kumajoen varrella, 93 kilometriä aluekeskus Ternopilistä pohjoiskoilliseen. 

Tammikuun keskilämpötila on −4,5, ja heinäkuun +18,5 celsiusastetta. Keskimääräinen vuosisademäärä on 600  millimetriä.

Ukrainan tilastokeskus arvioi kaupungin väkiluvuksi 5&nbsp;300 (2022). Vuonna 2001 siellä oli 5&nbsp;010 asukasta, joista ukrainalaisiksi kirjattiin 97,92 prosenttia, venäläisiksi 1,02 prosenttia ja puolalaisiksi 0,82 prosenttia.  Vuoden 1989 väestönlaskennassa kirjattiin 4&nbsp;925 asukasta. 

Paikkakunta mainitaan historiallisissa dokumenteissa ensimmäisen kerran 1149. Paikkakunta oli tärkeitä psite Volynian ja Kiovan valtakuntien välillä. Kaupunkityyppisen taajaman aseman paikkakunta sai 1960; kaupungiksi Šumsk nimettiin vuonna 1999.

Ukrainan kesän 2020 aluehallintouudistuksen jälkeen Šumsk on kuulunut Kremenetsin piiriin; sitä ennen se oli Šumskin piirin hallintokeskus.

Kaksi mäkilinnoitusta on säilynyt kaupungin alueella. Kaupungin arkkitehtuurisesti ja kulttuurihistoriallisesti arvokkaisiin rakennuksiin lukeutuu aiemman fransiskaaniluostarin kirkko, nykyinen Kirkastumisen kirkko (1715).


Church of Transfiguration, Shumsk 2.jpg|Kirkastumisen kirkko.
Church of the Immaculate Conception, Shumsk 3.jpg|Toinen kirkko.

## Lähteet

## Aiheesta muualla
Turistin diskografia

Suomalaisen rap-artisti Turistin diskografia. 

## Albumit

## EP:t

* *[[Interrrail|Interrail]]* (Skorpioni, 2022)

## Singlet

## Vierailijana

## Musiikkivideot

* *Vastuu (2019)*
* *PAHOLAINEN ON OSA-AIKAINEN (2020)*
* *Airwaves (2021)*
* *Gunshit (2022)*
* *Tyhmäks (2022)*
* *Tippa-T (2022)*
* *Huonoi uutisii (2022)*
* *Everyday (2023)*
* *Yks kaks (2024)*
* *Okei (2024)*
* *Kyl sä tiiät (2024)*
* *Häivytään (2024)*
* *Lähetään menee (2024)*

## Lähteet
Mauritz Lassenius

**Alexander Mauritz Lassenius** (14. syyskuuta 1865 Helsingin pitäjä – 5. maaliskuuta 1952 Helsinki) oli suomalainen juristi ja yritys- ja järjestöjohtaja, joka sai laamannin arvonimen.

Mauritz Lasseniuksen vanhemmat olivat maanviljelijä Alexander Lassenius ja Emilia Maria Svanström ja puoliso vuodesta 1897 voimistelunopettaja Valborg Elisabet Svanström (1875–1952), metsänhoitaja August Robert Svanströmin tytär.  Lassenius tuli ylioppilaaksi Svenska normallyceumista 1884 ja suoritti oikeustutkinnon 1890. Varatuomarin arvon hän sai 1893. 

Lassenius oli asianajaja Helsingissä 1894–1918 ja  Castrén & Snellmanin asianajotoimiston osakas 1898–1918. Hän tuli Ab W. Gutzeit & Co:n, vuodesta 1924 Enso-Gutzeit-osakeyhtiö, palvelukseen 1918 ja toimi yhtiön johtokunnan jäsenenä vuodesta 1919 ja puheenjohtajana 1924–1937. Hän kuului Pankakoski Oy:n hallitukseen 1922–1930 ja Enso Oy:n hallitukseen 1922–1927. Kun nämä kaksi yhtiötä yhdistyivät Oy W. Gutzeit & Co:n kanssa Enso Gutzeit Oy:ksi, Lassenius tuli tämän uuden yhtiön hallituksen puheenjohtajaksi. Tornatorin johtokunnan jäsen Lassenius oli 1932–1937. 

Lassenius oli myös Helsingin kaupunginvaltuuston jäsen 1907–1920, Suomen Työnantajain Keskusliiton hallituksen jäsen 1922–1927 ja puheenjohtaja 1926–1937, Suomen Sahateollisuuden Työnantajaliiton hallituksen puheenjohtaja 1926–1927 ja Suomen Puunjalostusteollisuuden Työnantajaliitossa hallintoneuvoston jäsen 1927–1937 ja sahateollisen osaston johtokunnan puheenjohtaja 1926–1937. Lassenius oli 1912–1918 Helsingin Asianajajayhdistyksen hallituksen jäsenenä ja yhdistyksen hallituksen puheenjohtajana 1914–1918. Helsingin Ruotsalaisen teatterin valtuuskunnan jäsenenä Lassenius oli 1918-1924. Laamannin arvonimen Lassenius sai 1935. 

## Lähteet

## Aiheesta muualla
*
Lassenius

**Lassenius** on sukunimi, joka on muun muassa seuraavilla suomalaisilla henkilöillä:

* Mauritz Lassenius (1865–1952), juristi ja yritys- ja järjestöjohtaja, laamannin arvonimi
* Torbjörn Lassenius (s. 1931), lääkäri ja entinen kymmenottelija
Jorge Juan y Santacilia

**Jorge Juan y Santacilia** (s. tammikuu 1713 Noveldassa lähellä Alicantea – k. 1773 Madrid) oli espanjalainen laiva-arkkitehti.

Hän aloitti 1730 Cádizissa Espanjan meriupseereille tarkoitetun sotakoulun, jossa hän opiskeli insinööriksi. Hänet ylennettiin 1735 meriväen luutnantiksi. Espanjan kuningas Felipe V lähetti hänet Amerikkaan suorittamaan erilaisia tieteellisiä tutkimuksia. Palattuaan Espanjaan Marqués de la Ensenada lähetti hänet 1749 Englantiin opiskelemaan laivanrakennusta sekä värväämään laivanrakentajia Espanjaan. Vuonna 1750 hän palasi Espanjaan, jossa hänet määrättiin vastaamaan Espanjan kaikista telakoista ja niiden töistä. Vuonna 1752 hän esitteli oman valmistusmenetelmänsä ja modernisoi kuninkaallisten telakoiden valmistusmenetelmät.

## Lähteet
*

### Viitteet
Heppiella

**Heppiella** on gesneriakasvien heimoon kuuluva suku. Siihen kuuluu neljä lajia. Niitä esiintyy Etelä-Amerikassa Perun ja Venezuelan alueella ja ne kasvavat puiden lähellä tai sammaleisten kosteiden kivien päällä. Kukkien yleisin väri on punainen. Kukkien pölyttäjinä ovat yleensä linnut.

## Lähteet

## Aiheesta muualla
* UniProt: Taxonomy - ''Heppiella'' 
* Global Biodiversity Information Facility (GBIF): ''Heppiella''
Loxocarpus

**Loxocarpus** on gesneriakasvien heimoon kuuluva suku. Siihen kuuluu 20 lajia, joita esiintyy Sumatralla, Borneossa, Malakan niemimaalla ja Thaimaassa.

## Lähteet

## Aiheesta muualla
* UniProt: Taxonomy - Loxocarpus 
* Global Biodiversity Information Facility (GBIF): Loxocarpus
Joseph Christian Zedlitz

**Joseph Christian Zedlitz** (1790 – 16. maaliskuuta 1862 Wien) oli itävaltalainen runoilija. Hän oli upseerina vuoden 1809 sodassa ja siirtyi sodan jälkeen maanviljelijäksi maatilalleen Unkariin. Hänet kutsuttiin 1837 Klemens von Metternichin ulkoasiainministeriöön. Poliittisen toiminnan ohella Zedlitz kirjoitti muutamia näytelmiä (*Dramatische Werke*, 1830–1836), lyyrisiä runoja (*Gedichte*, 1832) ja balladeja (*Die nächtliche Heerschau*). Laajalle levinnyt oli aikoinaan hänen keisarikunnan sotilaille kirjoittamansa *Soldatenbüchlein* (1848).

## Lähteet

## Aiheesta muualla
Jore & Zpoppa

**Jore & Zpoppa** on suomalainen rap-duo. Se julkaisi debyyttisinglensä ”Batman” vuonna 2018. Jore & Zpoppa julkaisi vuonna 2020 debyyttialbuminsa *Eskimo Tape*. Vuonna 2023 Jore & Zpoppa julkaisi albumin *Love SZN*, jossa on mukana Sexmane, Shrty, Sliki, Turisti, Kube ja William. *Love SZN* -albumin kappaleita ovat muun muassa ”Bämä”, ”Late Night” ja ”Arvaa”. Jore & Zpoppa julkaisi vuonna 2025 albumin nimeltä *Monsteri*. Albumilla on mukana muun muassa Abreu, Turisti, Jami Faltin ja Sliki. *Monsteri*-albumin kappaleita ovat muun muassa ”Meitsi”, ”Tähdenlento” ja ”MVP”.

## Yksityiselämä
Jore & Zpoppa ovat veljeksiä ja kasvoivat maahanmuuttajien lapsina. He ovat kertoneet kokeneensa lapsina Malmilla rasistista ja väkivaltaista kohtelua. He viettivät myös aikaa asunnossa, joissa käytettiin huumeita ja muita päihteitä. Jore on kertonut aloittaneen tupakan polttamisen kuusivuotiaana.

Zpoppa syyllistyi vuonna 2015 useisiin väkivaltarikoksiin Malmilla, joista hänet tuomittiin vuoden ja yhden kuukauden ehdottomaan vankeusrangaistukseen. Helsingin käräjäoikeus tuomitsi hänet syksyllä 2021 pahoinpitelystä ja väärän henkilötiedon antamisesta kolmen kuukauden ehdottomaan vankeusrangaistukseen. Lisäksi hänet tuomittiin Helsingin hovioikeudessa elokuussa 2024 rahanpesusta 3,5 kuukauden ehdolliseen vankeuteen sekä sakkorangaistukseen kesällä 2020 tapahtuneeseen rikollisen rahan siirtämiseen liittyen. Jorella eli Jordan Muyima Ezangilla on pahoinpitelytuomio vuodelta 2015.

## Diskografia
*Pääartikkeli: [[Jore & Zpoppan diskografia]]*

### Albumit
* *Eskimo Tape* (NSF Records, 2020)
* *Love SZN* (Laundry Music Company, 2023)
* *Monsteri* (Kaiku Recordings, 2025)
* *Make Trap Great Again* (Kaiku Recordings, 2026)

### Singlet

### Vierailijana
* NSF – ”Unelmien nainen” (2020)
* Turisti – ”No Cap” (2023)
* Lika-Aki – ”Jäätelöauto” (2023)
* Keko Salata – ”Minne vaan” (2024)
* Isac Elliot – "Weak" (2024)
* Ares – "Merimies" (2025)
* Davi – "Yks mun ongelmist" (2025)
* VJ – "Liikaa vauhtii" (2025)
* Averagekidluke – "Meininki" (2025)
* Averagekidluke – "Hell yeah" (2025)
* william – "16ct" (2025)
* JVG – "Vielki elos" (2025)
* Turisti –"Jääkarhu" (2025)
* Danitello – "Lepakkoluola" (2025)

## Lähteet
Olha Buslavets

**Olha Anatolijivna Buslavets** (; s. 5. maaliskuuta 1975) on ukrainalainen poliitikko, joka toimi Ukrainan energiaministerinä huhtikuusta marraskuuhun 2020.

Buslavets valmistui vuonna 1997 Donetskin teknillisestä yliopistosta sähköinsinööriksi. Vuonna 2018 hän väitteli teknillisten tieteiden kandidaatiksi Harkovan polyteknisessä instituutissa.

Vuosina 2000–2005 Buslavets työskenteli Donetskvuhillja-energiayhtiössä. Vuodesta 2005 lähtien hän työskenteli Ukrainan hiiliteollisuusministeriössä ja sittemmin energia- ja hiiliteollisuusministeriössä. Huhtikuusta marraskuuhun 2020 hän toimi Ukrainan energiaministerinä.

## Lähteet
Monophyllaea

**Monophyllaea** on gesneriakasvien heimoon kuuluva suku. Siihen kuuluvat lajit ovat joko monivuotisia tai monokarpisia ruohovartisia kasveja. Tavallisesti kasveilla on yksi mehevä varsi, jossa on yksi kookas lehti. Toisaalta joillakin lajeilla on 3-4 lehteä. Suku on lähtöisin Indonesian ja Thaimaan eteläisen osan alueelta, mistä se on levinnyt muualle. Suvun lajeja esiintyy enimmäkseen varjoisissa metsissä ja tyypillisiä kasvupaikkoja ovat kalkkikivikot ja luolien suuaukot.

## Lähteet
Hassiumtetroksidi

**Hassiumtetroksidi** (HsO4) on hassiumin ja hapen muodostama yhdiste. Se on ensimmäinen hassiumia sisältävä yhdiste, jota on pystytty tuottamaan sekä tutkimaan kokeellisesti.

Hassiumtetroksidi on haihtuva yhdiste. Hassium esiintyy hassiumtetroksidissa hapetusluvulla +VIII ja yhdiste muistuttaa rakenteeltaan ja kemialtaan osmiumtetroksidia (OsO4).

Hassiumtetroksidia voidaan valmistaa niistä hassiumin isotoopeista, joiden puoliintumisaika on ainakin muutamia sekunteja. Hassiumtetroksidia on valmistettu hassiumin isotoopista 269Hs laitteistolla, joka tuottaa 269Hs-atomeja curiumista, magnesiumista ja neutroneista. Sen jälkeen syntyvät hassiumatomit ohjataan heliumia ja happea sisältävään kaasuseokseen ja kaasuseoksessa hassium reagoi hapen kanssa muodostaen hassiumtetroksidia, joka ohjataan kaasuvirran avulla detektorille. Kaasuvirrassa detektorille päätyvät vain kaasumaiset yhdisteet ja alkuaineet, kuten hassiumtetroksidi ja jalokaasut. Hassiumin hajoamistuotteet eivät muodosta haihtuvia oksideja, joten ne eivät päädy detektorille asti.

## Lähteet
Outi Luova

**Outi Luova** (s. 1966) on suomalainen sinologi. Luova työskentelee yliopistonlehtorina Turun yliopiston Itä-Aasian tutkimus- ja koulutuskeskuksessa (CEAS) ja on Yliopistojen Aasia-verkoston johtaja. Luovan tutkimus käsittelee muun muassa kaupunkihallintoa, kestävää kehitystä, alueellista yhteistyötä ja etnisiä vähemmistöjä Kiinan kontekstissa.

Luova väitteli filosofian tohtoriksi Turun yliopistossa vuonna 2007. Väitöskirja käsitteli koilliskiinalaisen Yanbianin autonomisen korealaisprefektuurin suhteita Etelä-Koreaan. Luova selvitti, miten Kiinan vähemmistökansallisuuksien etnisiä ja sukulaissuhteita on hyödynnetty Kiinan talouden kehittämisessä.

Luova on syntynyt ja varttunut Turussa. Hän kiinnostui teini-ikäisenä kiinalaisesta maalaustaiteesta ja kalligrafiasta ja opetteli kiinan kielen alkeet Turun kesäyliopiston kurssilla. Myöhemmin hän opiskeli Hampurin yliopistossa, josta vietti lukuvuoden 1994-1994 Chengdussa, Sichuanissa.

## Teoksia ja keskeisiä julkaisuja
* 
* 
* 

## Lähteet
HMS Greyhound (1712)

**HMS Greyhound** oli Britannian kuninkaallisen laivaston vuonna 1712 vesillelaskettu 20-tykkinen fregatti. Se kuului yhdentoista aluksen ryhmään, joissa oli vain yksi tykkikansi ja pieni sekä matala etukansi

## Valmistus
Alus tilattiin 9. lokakuuta 1711 Woolwichin telakalta. Alus laskettiin vesille 21. kesäkuuta 1712 ja valmistui 15. heinäkuuta.

## Palvelus
Alus otettiin palvelukseen 1712 ensimmäisenä päällikkönään Thomas Marwood. Se oli 1713-1714 Minorcalla ja Kanaalin saarilla 17115-1717. Vuonna 1718 aluksen päälliköksi tuli John Cundett. Viisi Espanjan laivaston alusta valtasi 5. syyskuuta 1718 *Greyhoundin* St. Jeromen lahdella, joka on lähellä Cape Spartelia Marokon rannikolla. Britannian kuninkaallinen laivasto valtasi 16. syyskuuta 1719 aluksen takaisin, minkä jälkeen se poltettiin.

## Lähteet
*

### Viitteet
Yleisluistelun Euroopan-mestaruuskilpailut 1954

**Pikaluistelun [[Pikaluistelun Euroopan-mestaruuskilpailut|EM-kilpailut]] 1954** käytiin 6.–6. helmikuuta Davosissa, jossa kilpailupaikkana oli legendaarinen Jäästadion. Kilpailu käytiin vain miesten sarjassa ja mitalit jaettiin neljän matkan yhteispisteiden perusteella.

## Tulokset

## Lähteet
*EM-tilastot hollanniksi
Päivi Peltokoski

**Päivi Peltokoski** (s. 1968) on suomalainen diplomaatti. Hänet on nimitetty Suomen suurlähettilääksi Kyprokselle, jossa hän aloitti 1. syyskuuta 2024. Peltokoski siirtyi tehtävään Suomen Palestiinan suurlähettilään tehtävästä, jota hän hoiti vuosina 2020–2024 Ramallahissa. Tätä ennen hän toimi ulkoministeriössä Itä-Euroopan ja Keski-Aasian yksikön päällikkönä vuosina 2014–2020. Suomen ulkomaanedustustoista hänellä on aiempaa työkokemusta Moskovasta, Tallinnasta ja Pietarista sekä ulkoministeriössä laajaa kokemusta Suomen idänpolitiikasta. Koulutukseltaan hän on valtiotieteiden maisteri Helsingin yliopistosta. Peltokoski aloitti ulkoministeriön palveluksessa vuonna 1998.

## Lähteet
Nuestra Señora del Carmen (1698)

**Nuestra Señora del Carmen** oli Espanjan laivaston kaksikantinen 60-tykkinen linjalaiva. Se oli alun perin 800 tonnin uppouman omaava urca, joka oli Armada de la Guarda de la Carrera de las Indiasin lippulaivana (). Laivaston toisena lippulaivana () oli urca *Ignacio*.

## Palvelus
Alus suojasi 1698 elohopea kuljettaneen saattueen Cádizista päällikkönään Martin Aranguren y Zavala. Se saapui 18. marraskuuta 1698 Veracruziin. Alus siirrettiin Armada de Barloventoon, jonka tehtävänä oli karkottaa skotlantilaiset siirtolaiset Darienista. Alus palasi 19. joulukuuta 1699 Cádiziin mukanaan 2,2 miljoonaa pesoa. Se lähti 19. kesäkuuta 1700 laivueen kanssa Cádizista päällikkönään Mateo de Laya. Laivueeseen kuului kaksi linjalaivaa ja viisi fregattia. Laivueen tehtävänä oli Pedro Fernández de Navarreten laivastossa karkottaa skotlantilaiset Darienista. Laivue saapui 18. elokuuta Cartagena de Indiasiin, mistä se lähti 24. marraskuuta. Laivue saapui 12. joulukuuta Havannaan, mistä se lähti 14. tammikuuta 1701. Laivue palasi 17. maaliskuuta Cádiziin.

Alus kuljetti 14. helmikuuta 1702 uuden kenraalikuvernöörin Buenos Airesiin, mistä se lähti 1703 paluumatkalle. Matkalla alus kohtasi Britannian kuninkaallisen laivaston Sir George Rooken laivueen Cabo de São Vicenten edustalla. Seuranneessa taistelussa alus vaurioitui, minkä seurauksena se ajautui 7. maaliskuuta 1704 rantaan Algarven rannikolle. Hylky jätettiin portugalilaisille.
 
## Lähteet
*

### Viitteet
Charles Finney

**Charles Grandison Finney** (29. elokuuta 1792 Warren, Connecticut, Yhdysvallat – 16. elokuuta 1875 Oberlin, Ohio, Yhdysvallat) oli yhdysvaltalainen lakimies, Oberlin Collegen presidentti ja 1800-luvun alun toisen suuren herätyksen keskeinen hahmo. Finneytä on kutsuttu ensimmäiseksi ammattievankelistaksi tai markkinointia hyödyntäneen modernin herätyskristillisyyden isäksi.

## Elämä
Finney muutti vuonna 1794 isänsä kanssa Oneidan piirikuntaan New Yorkiin ja ryhtyi noin 20-vuotiaana opettajaksi New Jerseyssä. Finney alkoi opiskella yksityisesti lakia Jeffersonin piirikunnassa, New Yorkissa vuonna 1818 ja siirtyi Benjamin Wrightin lakitoimistoon Adamsissa New Yorkissa. Lainopinnoissa esiintyneet viittaukset Mooseksen lakiin saivat hänet kiinnostumaan Raamatun tutkimisesta, ja vuonna 1821 hän tuli uskoon. Hän opiskeli teologiaa, sai luvan saarnata presbyteerikirkossa vuonna 1824 ja alkoi toimia evankelistana. Hän menestyi saarnaajana Uticassa, Troyssa, Philadelphiassa, Bostonissa ja New Yorkissa. Hänen toisella vierailullaan viimeksi mainittuun kaupunkiin vuonna 1832 Chatham Streetin teatteri ostettiin ja muutettiin hänen kirkokseen, ja New Yorkin *Evangelist*-lehti perustettiin herätysliikkeen äänenkannattajaksi. Hänen työnsä New Yorkissa johti seitsemän "vapaan presbyteerisen" kirkon perustamiseen. Finneystä tuli ristiriitainen hahmo presbyteerikirkossa, koska hän saarnasi synnin tekemisen olevan vapaavalintaista, mikä poikkesi presbyteerien kalvinistisesta käsityksestä. Hänen tyytymättömyytensä presbyteeriseen teologiaan ja kurinalaisuuteen sai hänen kannattajansa rakentamaan Finneylle saarnapaikaksi itsenäisen Broadway Tabernaclen vuonna 1834. Finney salli ja rohkaisi naisia puhumaan rukouskokouksissa sekä miesten että naisten ollessa läsnä. Eräät kirkonmiehet tuomitsivat tämän innovaation.

Finney otti vuonna 1835 vastaan teologian professuurin Oberlin Collegessa, jonka hänen ystävänsä olivat juuri perustaneet, ja hoiti sitä kuolemaansa saakka. Oberlinissa hän auttoi *Oberlin Evangelist* -lehden ja myöhemmin *Oberlin Quarterly* -lehden perustamisessa. Hänestä tuli myös Oberlinin kongregaatiokirkon pastori vuonna 1837, mutta hän jatkoi välillä saarnaamista New Yorkissa ja muualla. Hän vietti kolme vuotta Englannissa vuosina 1849–1851 ja 1858–1860, mikä lisäsi hänen mainettaan saarnaajana, ja vuosina 1851–1866 hän toimi Oberlin Collegen presidenttinä. Oberlinistä tuli ensimmäinen yhdysvaltalainen korkeakoulu, johon otettiin sekä naisia että mustia. Finney keskittyi herätyksissään opilliseen saarnaamiseen eikä kiihkoiluun, ja hänen saarnansa olivat selkeitä, loogisia ja suoria. Hänen taustansa lakimiehenä mahdollisti sen, että hän pystyi perustelemaan argumenttinsa metodisesti. Hän oli abolitionisti, vapaamuurarien vastustaja ja täysraittiuden kannattaja. Hänen teoksistaan tärkeimpiä olivat *Lectures on Revivals* (1835) ja *Lectures on Systematic Theology* (1847).

## Lähteet

## Aiheesta muualla
Kristina Stigintytär Hvide

**Kristin Stigsdotter Hvide** (n. 1145 – n. 1200) oli ruotsalainen kuningatar vuosina 1164 ja 1167. Kristina Hvide oli naimisissa kuningas Kaarle Sverkerinpojan kanssa ja hän oli kuningas Sverker II Kaarlenpojan äiti.

## Suku
Kristin syntyi Tanskassa paikalliselle suurmiehelle Stig Tokesen Hvitaledrille (k. 1151), ja Tanskan prinsessa Margrethelle, joka oli Knut Lavardin ja Ingeborg Kiovalaisen tytär. Stig Tokensen kuului skånelaiseen Hviden sukuun. Kristinan syntymävuotta ei ole pystytty vahvistamaan.

## Avioliitto
Hän avioitui Karl Sverkerinpojan kanssa noin vuonna 1164 ja uskotaan, että jaarli Guttorm haki hänet Ruotsiin vuonna 1163. Vihkiseremonian uskotaan olleen vuonna 1164, kun uusi Uppsalan arkkipiispa Stefan oli asetettu virkaan. 

## Kuningatar ja leskikuningatar
Kristin Stigsdotter Hvide oli Ruotsin kuningattarena noin kolme vuotta. Hän jäi leskeksi kun Karl Sverkerinpoika murhattiin Visingsöllä vuonna 1167. Murhan jälkeen Kristina pakeni Tanskaan poikansa kanssa. Kaksi vuotta myöhemmin Kristina liittyi Vretan luostariin sisaristoon. Vuonna 1196 hänen pojastaan Ruotsin kuningas Sverker II Kaarlenpoika. Kristiinan oletetaan kuolleen noin vuonna 1200, neljä vuotta hänen poikansa kruunaamisen jälkeen. Kristina Hviden kuolinsyy ei ole tiedossa.

## Lähteet
Markku E. Rentto

**Markku Edvard Rentto** (s. 1963 Hyvinkää) on suomalainen yrittäjä ja yritysjohtaja. Hän on toiminut kaapeli- ja kumikonserni Reka Industrialin hallituksen puheenjohtajana vuosina 2011–2023. Aiemmin hän on työskennellyt Reka Kaapeli Oy:n, Reka Oy:n ja Neomarkka Oy:n toimitusjohtajana. Vuonna 2025 hänelle myönnettiin teollisuusneuvoksen arvonimi.

Rentto on toiminut Riihimäen-Hyvinkään kauppakamarin puheenjohtajana vuodesta 2020.

## Ura
Rentto valmistui kauppatieteiden maisteriksi Bayreuthin yliopistosta Saksassa vuonna 1990. Lisäksi hän on suorittanut opintoja Stanfordin yliopistossa Yhdysvalloissa.

Uransa Rentto aloitti Saksan Abensbergissa työskentelemällä kaapelialan Schutz Kabel -yrityksessä vuosina 1982–1988 ja vuosina 1988–1991 Alunorf Neuss -yrityksessä.

Rentto työskenteli vuosina 1991–1995 Reka Kaapeli Oy:llä markkinakehityspäällikkönä ja vuosina 1995–2001 toimitusjohtajana. Vuosina 2001–2008 hän työskenteli Reka Oy:n toimitusjohtajana.

Maaliskuussa 2024 kokoomus nimesi Renton ehdokkaakseen vuoden 2024 eurovaaleihin.

## Lähteet

## Aiheesta muualla

* Kotisivut
Niina Holopainen

**Niina Holopainen** (s. 1981) on suomalainen kirjailija ja koulutuksen asiantuntija. Hän on kotoisin Kiteeltä. Nykyisin Holopainen asuu Joensuussa, ja hänellä on kaksi lasta.

Koulutukseltaan Holopainen on filosofian maisteri ja seksuaalineuvoja. Ennen kirjailijanuransa alkua hän on työskennellyt lukion englannin ja ranskan opettajana Lieksassa ja Joensuussa.

Holopainen on kirjoittanut kaksi romaania; syksyllä 2023 joensuulainen pienkustantamo Kirjokansi julkaisi Holopaisen autofiktiivisen esikoisromaanin *Sinusta*, ja elokuussa 2024 ilmestyi psykologinen trilleri *Anita* Reuna Publishing Housen kustantamana. Lind & co Finland julkaisi kesäkuussa 2024 Sinusta-romaanin äänikirjana. Äänikirjan lukee Ella Pyhältö.

Holopaisen ensimmäinen runokokoelma *Joki virtaa vasten virtaansa* (Reuna, 2025) ilmestyi kesäkuussa 2025. Teos on ylistys kaikelle rakkauteen ja sen kaipuuseen liittyvälle. Runoissa vesi virtaa ja kantaa. Välillä se etsii uomaansa, vieressä ihminen omaansa, yksin ja yhdessä.

Holopainen on myös ylläpitänyt *Mitä kuuluu, kympin tyttö?* -blogia ja -podcastia osana seksuaalineuvojan opintojaan. Hän julkaisee ahkerasti runoja Instagramissa sekä suomeksi että englanniksi "päivän runo" -periaatteella.
## Teokset
* *Sinusta*, Kirjokansi, 2023.  
* *Sinusta* äänikirja, Lind & Co Finland, 2024.
* *Anita*, Reuna Publishing House, 2024. 
* *Joki virtaa vasten virtaansa*, Reuna Publishing House, 2025. 

## Lähteet

## Aiheesta muualla

* Mitä kuuluu, kympin tyttö? -blogi
Samuli Reijula

**Samuli Reijula** (ent. Pöyhönen, s. 5. lokakuuta 1980 Kuopio) on suomalainen filosofi. Hän työskentelee yliopiston lehtorina Helsingin yliopistolla, teoreettisen filosofian oppiaineessa. Reijulan tutkimusala on tieteenfilosofia. Reijula oli myös yksi Rubik-yhtyeen perustajajäsenistä.

## Lähteet

## Aiheesta muualla

* Kotisivu
Chizuko Ueno

**Chizuko Ueno** (jap. 上野 千鶴子, *Ueno Chizuko,* s. 12. heinäkuuta 1948*)* on japanilainen sosiologi ja aktivisti, jota on kutsuttu "Japanin kuuluisimmaksi feministiksi". Ueno on Tokion yliopiston emeritusprofessori. Ueno on japanilaisen sukupuolentutkimuksen pioneeri, jolla on ollut merkittävä vaikutus sukupuolentutkimuksen tutkimusalan kehittymiseen Japanissa.

Ueno opiskeli sosiologiaa Kioton yliopistossa. Hänet nimitettiin Japanin arvostetuimman yliopiston, Tokion yliopiston professoriksi vuonna 1993.

Ueno oli perustamassa naisten toimintaverkosto Wania (jap. ウィメンズ アクション ネットワーク（ＷＡＮ) ,  *wimenzu akushon nettowaaku, [[Englannin kieli|eng]]. Women's Action Network)* ja eläköityi Tokion yliopistosta vuonna 2011 keskittyäkseen verkoston pyörittämiseen. WAN on voittoa tavoittelematon järjestö, jonka ylläpitämää verkkosivustoa on kutsuttu feministiseksi viestintäverkostoksi, joka sisältää arkistomateriaaleja, feminismiin liittyviä uutisia ja tietoa toiminnasta Japanissa ja ulkomailla.

Vuonna 2024 *[[Time]]*-lehti nosti Uenon maailman 100 vaikutusvaltaisimman ihmisen listalle. Taustalla on Uenon äkillisesti noussut suosio Kiinassa sen jälkeen kun video Uenon vuonna 2019 pitämästä valmistujaispuheesta meni Kiinassa viraaliksi. Nettisuosion seurauksena useat Uenon kirjat nousivat Kiinan suosituimpien kirjojen listoille.

## Lähteet
Romaani (täsmennyssivu)

**Romaani** voi tarkoittaa seuraavia:

*romaani, kaunokirjaliisuuden tyyppi
*romani, aiemmin kirjoitusasussa *romaani*, romanikansan jäsen
*romanikieli.
Naftolivihreä B

**Naftolivihreä B** ((C10H5SNO5Na)3Fe) eli **Acid Green 1** on nitrosoyhdisteisiin kuuluva orgaaninen yhdiste. Yhdistettä voidaan käyttää väriaineena.

## Ominaisuudet, valmistus ja käyttö
Huoneenlämpötilassa naftolivihreä B on vihreää kiteistä ainetta. Yhdiste liukenee erittäin hyvin veteen. Rakenteeltaan se on 1-nitroso-2-naftoli-6-sulfonihapon ja raudan kompleksi.

Naftolivihreä B:tä valmistetaan 1-nitroso-2-naftoli-6-sulfonihapon ja rauta(II)sulfaatin reaktiolla. Ensimmäisen kerran sitä valmisti Otto Hoffmann vuonna 1883.

Naftolivihreä B:tä käytetään esimerkiksi paperin, silkin ja villan värjäykseen ja polarisoivien suodinten valmistamiseen. Mikroskopiassa sitä käytetään kollageenin värjäykseen. Naftolivihreä B:n liuoksista voidaan saostaa esimerkiksi bariumsuolojen avulla taiteilijaväreinäkin käytettyjä väriaineita.

## Lähteet
William Riker

**William Thomas Riker** on Jonathan Frakesin esittämä fiktiivinen hahmo Star Trek -universumissa. Hänen ensiesiintymisesnsä tapahtuu *Uusi sukupolvi* -sarjassa, jossa hän on yksi päähahmoista. Hän esinntyy myös esimerkiksi *[[Star Trek: Nemesis]]* -elokuvassa sekä *[[Star Trek: Picard]]* -sarjassa.

Alaskasta kotoisin oleva Riker toimii *Uusi sukupolvi* -sarjassa U.S.S. Enterprise NCC-1701-D -aluksen ensimmäisenä perämiehenä ja komentajana. Hänet tunnetaan aluksella humoristisena ja naistenmiehenä, ja häntä kutsutaan usein nimillä "Will" tai "Number One". Rikerin luonteen on sanottu olleen vakavanluontoinen ja liian itsevarma sarjan alussa, mutta muuttuneen parempaan päin sarjan edetessä.

*Uusi sukupolvi* -sarjan toisen tuotantokauden jaksossa kerrotaan Rikerin äidin kuolleen hänen ollessaan vasta lapsi. Hänellä oli huonot välit isäänsä Kyle Rikeriin, mutta heitä yhdisti kamppailulaji nimeltään *anbo-jitsu*. Samassa jaksossa hänen välit isäänsä lämpenivät. Sarjan alussa hän seurusteli aluksen neuvonantaja Deanna Troin kanssa, ja he menivät naimisiin *Nemesis*-elokuvassa.

## Lähteet